Rørene under håndvasken var utætte. Første gang vvs’eren var forbi forsøgte han blot at stramme  dem (var hos mig max 10 min). Senere opdagede jeg dog at det stadig var utæt, og ringede tilbage fordi problemet ikke var løst. Næste dag kom han og skiftede plasticrørene under vasken med et nyt sæt (igen var han hos mig i max 15 min). Da jeg modtog regningen skulle jeg betale for 2,5 montørtimer - fordi jeg åbenbart også skulle betale for den tid han havde holdt i kø på vej til min lejlighed (fordi det var mig, og ikke ham der havde valgt at bo i byen, som han så pænt sagde til mig). Men ak, det drypper stadig fra rørene under håndvasken. Så jeg har givet små 2200kr for, ja, ingenting. Alt i alt må det siges at have været en utilfredsstillende kundeoplevelse. Har ikke mod på at få ham tilbage i lejligheden en tredje gang, for jeg har mistet tiltroen til at han kan fixe utætheden, og tør heller ikke tænke på hvad det igen kan komme til at koste mig.Opdatering:Af svaret fra Brønshøj Blik & Varme fremgår det, at vandlås m.m. blev efterset. Dog kan jeg ikke andet end konstatere, at det stadig er utæt. Efter to besøg fra en montør. Når man betaler for, at få en professionel ind over, forventer man vel i det mindste, at problemet løses. Da jeg blev ringet op af deres montør ang. trafik, blev jeg ikke oplyst, at jeg ville skulle betale for den tid han brugte i trafikken. Jeg fortalte ham dog, hvilken alternativ rute han kunne tage,  for at undgå afspærringen.